**Písomná informácia pre používateľa**

**neo-anginčerešňa**

**tvrdé pastilky**

dichlórbenzénmetanol, amylmetakrezol, levomentol

**Pozorne si prečítajte celú písomnú informáciu predtým, ako začnete užívaťtento liek, pretože obsahuje pre vás dôležité informácie.**

Vždy užívajte tento liek presne tak, ako je to uvedené v tejto písomnej informácii alebo ako vám povedal váš lekár alebo lekárnik.

* Túto písomnú informáciu si uschovajte. Možno bude potrebné, aby ste si ju znovu prečítali.
* Ak potrebujete ďalšie informácie alebo radu, obráťte sa na svojho lekárnika.
* Ak sa u vás vyskytne akýkoľvek vedľajší účinok, obráťte sa na svojho lekára alebo lekárnika. To sa týka aj akýchkoľvek vedľajších účinkov, ktoré nie sú uvedené v tejto písomnej informácii. Pozri časť 4.
* Ak sa do 3-4 dní nebudete cítiť lepšie, alebo sa budete cítiť horšie, musíte sa obrátiť na lekára.

**V tejto písomnej informácii sa dozviete:**

1. Čo je neo-angin čerešňa a na čo sa používa
2. Čo potrebujete vedieť predtým, ako užijete neo-angin čerešňu
3. Ako užívať neo-angin čerešňu
4. Možné vedľajšie účinky
5. Ako uchovávať neo-angin čerešňu
6. Obsah balenia a ďalšie informácie
7. **Čo je neo-angin čerešňa a na čo sa používa**

neo-angin čerešňa je antiseptikum na ošetrenie úst a hrdla.

Dospelí, dospievajúci a deti vo veku nad šesť rokov môžu používať neo-angin čerešňa na podpornú liečbu zápalov slizníc hltana sprevádzaných typickými príznakmi, ako sú bolesti hrdla, sčervenanie alebo opuch.

Ak sa do 3 - 4 dní nebudete cítiť lepšie alebo sa budete cítiť horšie, musíte sa obrátiť na lekára.

* 1. **Čo potrebujete vedieť predtým, ako užijete neo-angin čerešňu**

**Neužívajte neo-angin čerešňu**:

* ak ste alergický na liečivá alebo na ktorúkoľvek z ďalších zložiek lieku tohto lieku (uvedených v časti 6).
* neo-angin čerešňa nie je vhodný pre deti vo veku do 6 rokov.

# Upozornenia a opatrenia

Predtým, ako začnete užívať neo-angin čerešňa, obráťte sa na svojho lekára alebo lekárnika.

#### Deti

Nedávajte neo-angin čerešňa deťom vo veku do 6 rokov. Aby sa deti mohli liečiť neo-anginom čerešňa, musia byť schopné kontrolovane cmúľať tvrdé pastilky.

#### Iné lieky a neo-angin čerešňa

Ak teraz užívate alebo ste v poslednom čase užívali, či práve budete užívať ďalšie lieky, povedzte to svojmu lekárovi alebo lekárnikovi.

Vzájomné pôsobenie s inými liekmi pri perorálnej liečbe nie sú známe.

## **neo-angin čerešňa a jedlo a nápoje**

### neo-angin čerešňa sa môže užívať kedykoľvek počas dňa, nezávisle od jedla.

### **Tehotenstvo a dojčenie**

Ak ste tehotná alebo dojčíte, ak si myslíte, že ste tehotná alebo ak plánujete otehotnieť, poraďte sa so svojím lekárom alebo lekárnikom predtým, ako začnete užívať tento liek.

### **Vedenie vozidiel a obsluha strojov**

Nevyžadujú sa žiadne zvláštne opatrenia.

### **neo-angin čerešňa obsahuje Ponceau 4R 80% (E124), benzylalkohol, butylhydroxyanizol (E320) a izomalt (E953)**

neo-anginčerešňa obsahuje farbivo Ponceau 4R 80% (E124), ktoré môže vyvolať alergické reakcie.

Tento liek obsahuje 0,30 mg benzylalkoholu (zložku čerešňovej arómy) vo veľmi nízkych dávkach v každej pastilke (2,6 g). Benzylalkohol môže spôsobiť alergické reakcie.  
Požiadajte svojho lekára alebo lekárnika o radu, ak ste tehotná alebo dojčíte, pretože vo vašom tele sa

môžu hromadiť veľké množstvá benzylalkoholu a možu spôsobiť vedľajšie účinky (nazývané

“metabolická acidóza”).

Čerešňová aróma v tomto lieku obsahuje aj butylhydroxyanizol (E320), ktorý môže vyvolať podráždenie slizníc.

neo-angin čerešňa obsahuje aj 2,58 g izomaltu (E953) ako náhrada cukru v jednej pastilke, čo zodpovedá 6 kcal (26 kJ). Má sa to vziať do úvahy u pacientov s diabetom mellitus. Ak vám váš lekár povedal, že neznášate niektoré cukry, kontaktujte svojho lekára pred užitím tohto lieku.

Izomalt môže mať mierne laxatívny účinok.

**3. Ako užívať neo-angin čerešňu**

Vždy užívajte tento liek presne tak, ako je to uvedené v tejto písomnej informácii alebo ako vám povedal váš lekár alebo lekárnik. Ak si nie ste niečím istý, overte si to u svojho lekára, alebo lekárnika.

Ak vám lekár nedal iné odporúčanie, riaďte sa týmito pokynmi:

Dospelí, dospievajúci a deti vo veku od 6 rokov majú nechať pomaly rozpustiť 1 pastilku v ústach každé 2 – 3 hodiny. Maximálna denná dávka je 6 pastiliek.

Ak sa do 3-4 dní nebudete cítiť lepšie alebo sa budete cítiť horšie, musíte sa obrátiť na lekára.

#### Ak užijete viac neo-anginu čerešňa, ako máte

Nehlásili sa žiadne prípady predávkovania.

#### Ak zabudnete užiť neo-angin čerešňu

Ak ste zabudli užiť neo-angin čerešňu alebo ste užili menej pastiliek ako ste mali, pokračujte v užívaní nasledujúcou dávkou. Neužívajte dvojnásobnú dávku, aby ste nahradili vynechanú pastilku.

Ak máte akékoľvek ďalšie otázky týkajúce sa použitia tohto lieku, opýtajte sa svojho lekára alebo lekárnika.

**4. Možné vedľajšie účinky**

Tak ako všetky lieky aj tento liek môže spôsobovať vedľajšie účinky, hoci sa neprejavia u každého.

Po užití neo-anginu čerešňa sa pozorovali nasledujúce vedľajšie účinky:

Veľmi zriedkavé (môžu postihovať menej ako 1 z 10 000 osôb):

* podráždenie ústnej a žalúdočnej sliznice.

Neznáme (častosť sa nedá odhadnúť z dostupných údajov):

* alergické reakcie ako sú opuchy úst a jazyka.

**Hlásenie vedľajších účinkov**

##### Ak sa u vás vyskytne akýkoľvek vedľajší účinok, obráťte sa na svojho lekára alebo lekárnika. To sa týka aj akýchkoľvek vedľajších účinkov, ktoré nie sú uvedené v tejto písomnej informácii. Vedľajšie účinky môžete hlásiť aj priamo na národné centrum hlásenia uvedené v [Prílohe V](http://www.ema.europa.eu/docs/en_GB/document_library/Template_or_form/2013/03/WC500139752.doc). Hlásením vedľajších účinkov môžete prispieť k získaniu ďalších informácií o bezpečnosti tohto lieku.

**5. Ako uchovávať neo-angin čerešňu**

Tento liek uchovávajte mimo dohľadu a dosahu detí.

Nepoužívajte tento liek po dátume exspirácie, ktorý je uvedený na škatuľke a na blistri. Dátum exspirácie sa vzťahuje na posledný deň v danom mesiaci.

Uchovávajte pri teplote neprevyšujúcej 25 °C.

Nelikvidujte lieky odpadovou vodou alebo domovým odpadom. Nepoužitý liek vráťte do lekárne. Tieto opatrenia pomôžu chrániť životné prostredie.

**6. Obsah balenia a ďalšie informácie**

## **Čo neo-angin čerešňa obsahuje**

Liečivá sú: dichlórbenzénmetanol (alcohol dichlorobenzylicus), amylmetakrezol (amylmetacresolum), levomentol (levomentholum).

Jedna tvrdá pastilka obsahuje 1,20 mg dichlórbenzénmetanolu, 0,60 mg amylmetakrezolu, 5,90 mg levomentolu.

Ďalšie zložky sú silica mäty piepornej, izomalt (E 953), kyselina vínna, Ponceau 4R 80% (E 124), indigokarmín (E 132), čerešňová aróma obsahujúca okrem iného benzylalkohol, butylhydroxyanizol (E 320).

## **Ako vyzerá neo-angin čerešňa a obsah balenia**

Červené, okrúhle, obojstranne vypuklé, čiastočne priehľadné, tvrdé pastilky.

Originálne balenie s 24 alebo 48 pastilkami.

#### Držiteľ rozhodnutia o registrácii a výrobca

Divapharma GmbH

Motzener Strasse 41

12777 Berlín

Nemecko

**Táto písomná informácia bola naposledy aktualizovaná v septembri 2019.**